
ROMÂNIA

JUDEŢUL VRANCEA


       CONSILIUL LOCAL

AL MUNICIPIULUI FOCŞANI

H O T Ă R Â R E  

privind aprobarea alocării sumei de 26,50 mii lei din bugetul local al Municipiului Focşani pe anul 2017 pentru organizarea manifestărilor prilejuite de sărbătorirea zilei de 1 Decembrie,  Ziua Națională a României

             Consiliul Local al Muncipiului Focşani, judeţul Vrancea, întrunit în şedinţă ordinară;

           - Analizând proiectul de hotărâre iniţiat de Primarul Municipiului Focşani, prin care se propune aprobarea alocării sumei de 26,50 mii lei din bugetul local al Municipiului Focşani pe anul 2017 pentru organizarea manifestărilor prilejuite de sărbătorirea zilei de 1 Decembrie, Ziua Națională a României, raportul comun al Direcţiei economice şi Biroului presă, relații externe, înregistrat la nr. 83092/07.11.2017;

           - Văzând avizul favorabil al Comisiei de buget şi administraţie publică;

           - Având în vedere adresa nr. 5976/07.11.2017 transmisă de Direcția de Asistență Socială și Medicină Școlară Focșani și înregistrată la nr. 83088/07.11.2017,

           -  În baza art. 36 alin (1) , alin.  (2),  lit. “b”, alin (4) lit. “a”, precum şi în temeiul art. 45, alin. (2)m lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,

HOTĂRĂŞTE:

                Art. 1  Se aprobă alocarea sumei de 26,50 mii lei din bugetul local al Municipiului Focşani pe anul 2017 pentru organizarea manifestărilor prilejuite de sărbătorirea zilei de 1 Decembrie, Ziua Națională a României,  după cum urmează:

·  4,50 mii lei din bugetul propriu al Primăriei Municipiului Focşani de la subcapitolul bugetar „Alte servicii în domeniile culturii, recreerii şi religiei” (67.02.50), articolul bugetar „Alte cheltuieli cu bunuri şi servicii” (20.30.30) pentru achiziţionarea de materiale promoţionale (cocarde și steguleţe hârtie);

· 22,00 mii lei din bugetul propriu al Direcției de Asistență Socială și Medicină Școlară Focșani, de la subcapitolul bugetar „Cantine de ajutor social” (68.02.15.02), articolul bugetar „Hrană pentru oameni”(20.03.01) pentru oferirea unei mese calde și ceai cald în Piața Unirii participanților la manifestări. 

               Art. 2 Prezenta hotărâre va fi comunicată de către Serviciul administraţie publică locală,  agricultură, compartimentelor, serviciilor, Direcției de Asistență Socială și Medicină Școlară Focșani şi Primarului Municipiului Focşani, conform legii, care va asigura executarea acesteia prin Direcţia Economică și Biroul presă, relații externe.
               PREŞEDINTE DE ŞEDINŢĂ, 

                        Nedelcu Mihai 
                                                                    CONTRASEMNEAZĂ:
                                                                 SECRETARUL MUNICIPIULUI FOCŞANI

   Corhană Eduard Marian        
Municipiul Focşani, 10 noiembrie 2017                                                     

 Nr. 472
� EMBED CorelDraw.Graphic.15  ���








[image: image3.emf]_1476188800.unknown

